Buy 30-Jan-20 - Huisgenoot
verby, my jare van hel
WEER en weer het dieselfde droom haar jare lank geteister: In haar slaapwêreld sien sy hoe haar dogter se vermeende moordenaar vasgetrek word, selfs hoe hy geboei word. Haar trane vloei wanneer die polisievangwa in die verte verdwyn. Maar elke keer, sonder uitsondering, skrik sy wakker. Dan lê Suzette Barnard natgesweet in haar bed, uit haar nagmerrie teruggeruk na die selfs wreder werklikheid. Opnuut teleurgestel omdat dit net nog 'n droom was waarin geen waarheid steek nie. En dan het die ou vrees weer by haar kom spook: die gedagte dat die man wat haar geliefde dogter, Chantelle, glo gemartel, verkrag en vermoor het toe sy net 20 jaar oud was nooit gevang sal word en vir sy misdade sal boet nie. Toe, ná die nagmerries van soveel jare, het Suzette op 16 Januarie…
troue met 'n áánloop
LANKLAAS is daar met soveel swier – en soveel verskillende feesvierings – hier op eie bodem getrou. Want al het 'n stormsterk suidooster hul Kaapse trounaweek deurmekaar kom krap, was die Suid-Afrikaanse skoonheid en die Amerikaanse steratleet se mooiste dag so glansryk soos 'n spogtroue in Hollywood. Trouens, toe ons voormalige Mej. Heelal Demi-Leigh Nel-Peters en die bofbalspeler Tim Tebow afhaak, het hulle dit nie net met één makietie op één dag gevier nie; hulle het sommer 'n paar dae lank élke dag partytjie gehou. En elke geleentheid was asemrowender, en spesialer, as die vorige een . . . Zavion Kotzé, die troubeplanner en aanbieder van die werklikheidstelevisie-program The Wedding Bashers op M-Net, het nie verniet vooraf gespog nie: "Dit gaan ongelooflik wees!" Demi-Leigh (24) en Tim (32) se trouvenue was tot op 20 Januarie…
sak en pak vir die liefde
JY SIEN net tande toe sy oor die groen plaaswerf aangehol kom. Dis nou Tessa, die eenjarige skaaphond en tot onlangs nog die enigste vrou in die huis. Maar sedert haar baas vir Boer soek 'n vrou ingeskryf het, het hulle hier op die rooibosteeplaas naby Clanwilliam in die Wes-Kaap "enetjie bygekry'', soos boer Willem sê. "Jy moet breed glimlag," sê dié platjie vir Tessa. "Dis nie meer net ek en jy nie." In die plaashuis bespeur jy die hand van 'n vrou noudat Sanel Prinsloo, 'n 23-jarige onderwyseres, hier by Willem Pool (30) en Tessa kom nesskop het. Op die stoep is woorde op ysterplaatjies teen die sandsteenmuur onder mekaar vasgemaak: Hoop. Liefde. Samesyn. Waardeer. Vriende. "Die garage is vol van bokse met haar goeters in. Daar is badsout in die badkamer," spot die…
nog 'n slag
KORT ná middernag het die tienerseun die koerant met bewende hande oopgeslaan. Soos menige matrikulant het Sifiso Tshabalala (19), van die Hoërskool Driehoek in Vanderbijlpark, weke lank in spanning op sy uitslae gewag. Minder as 'n jaar gelede het Sifiso 'n verpletterende terugslag beleef toe hy ernstige rugbeserings in die Driehoektragedie opgedoen het. Vier kinders is dood en meer as 20 beseer toe 'n loopbrug op 1 Februarie verlede jaar by die skool ineengestort het. Voor die ongeluk het Sifiso groot rugbydrome gehad. Danksy 'n beurs sou hy vanjaar by die Internasionale Rugbyinstituut (IRI) in Pretoria aanmeld om 'n 10 maande lange kursus in rugbyafrigting en -bestuur te volg. Hy het gehoop sy opvolgondersoek by die dokter in Februarie vanjaar sou wys sy rug het herstel en hy sou weer rugby kon…